CELEX: C2005/205/07
Language: el
Date: 2005-08-20 00:00:00
Title: Απόφαση του Δικαστηρίου (δεύτερο τμήμα), της 30ής Ιουνίου 2005, στην υπόθεση C-28/04 (αίτηση του tribunal de grande instance de Paris για την έκδοση προδικαστικής αποφάσεως): Tod's SpA, Tod's France SARL κατά Heyraud SA (Ίση μεταχείριση — Αρχή της απαγορεύσεως των διακρίσεων λόγω ιθαγένειας — Πνευματική ιδιοκτησία και συγγενικά δικαιώματα)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 30ής Ιουνίου 2005
   στην υπόθεση C-28/04 (αίτηση του tribunal de grande instance de Paris για την έκδοση προδικαστικής αποφάσεως): Tod's SpA, Tod's France SARL κατά Heyraud SA (1)
   
   (Ίση μεταχείριση - Αρχή της απαγορεύσεως των διακρίσεων λόγω ιθαγένειας - Πνευματική ιδιοκτησία και συγγενικά δικαιώματα)
   (2005/C 205/07)
   Γλώσσα διαδικασίας: η γαλλική
   Στην υπόθεση C-28/04, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το tribunal de grande instance de Paris (Γαλλία) με απόφαση της 5ης Δεκεμβρίου 2003, η οποία περιήλθε στο Δικαστήριο στις 28 Ιανουαρίου 2004, στο πλαίσιο της διαδικασίας Tod's SpA, Tod's France SARL κατά Heyraud SA, παρισταμένης της: Technisynthèse, το Δικαστήριο (δεύτερο τμήμα), συγκείμενο από τους C. W. A. Timmermans (εισηγητή), πρόεδρο τμήματος, R. Silva de Lapuerta, R. Schintgen, P. Kūris και Γ. Αρέστη, δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 30 Ιουνίου 2005 απόφαση με το ακόλουθο διατακτικό:
   Κατ' ορθή ερμηνεία, το άρθρο 12 ΕΚ, το οποίο καθιερώνει τη γενική αρχή της απαγορεύσεως των διακρίσεων λόγω ιθαγενείας, απαγορεύει το να εξαρτάται σε ένα κράτος μέλος το παραδεκτό του αιτήματος του δημιουργού για ένδικη προστασία του δικαιώματος πνευματικής ιδιοκτησίας που του χορηγεί η νομοθεσία του κράτους αυτού από κριτήριο με βάση τη χώρα προελεύσεως του έργου.
   
      (1)  ΕΕ C 71 της 20.3.2004.